Cuneiform Tablet Kt 92/k 144 (AKT 8 42)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na e-lá-ma qí-bí-ma um-ma lá-qé-pu-um ù šu-a-šur-ma 72 ku-ta-nu ku-wa-ú-tum 26 ku-ta-nu ša DAM.GÀR 1 ku-ta-num ša ik-ri-bi₄-kà 1 ku-ta-num ša a-ta-a-a ŠU.NÍGIN 1 me-at ku-ta-nu ša šé-ep a-šur-mu-ta-pí-il₅ 71 ku-ta-nu ša šé-ep DUMU ú-ṣa-ri-a 31 ku-ta-nu ša šé-ep a-šur-lá-ma-sí 3 ku-ta-nu a-ḫa-ma pá-ni-ú-tum 1 ku-ta-num ša ḫa-ti-a ŠU.NÍGIN 2 me-at 26 ku-ta-nu ŠÀ.BA 1 me-at 81 ku-ta-ni 25 ša a-ki-dí-e zi-kur-{d}IŠKUR ir-de₈-a-ku-um 3.5 GÍN 10 5 ŠE KÙ.BABBAR a-na sà-ḫe-er-tim áš-qúl 1 ta-ku-uš-ta-am ù 2 šu-ri-in pá-ni-ú-tim la-ma-sà-tum tal-qé 2 GÚ AN.NA ku-nu-ku ša a-lim{ki} ša DAM.GÀR 3 GÚ ku-wa-um 2 šu-uq-lá-an ša ar-ta-ma nu-sà-ni-iq-ší-na-ma 5 ma-na im-ṭí-a 1 šu-uq-lam ni-ip-ṭur₄-ma <gap> 0.5 ma-na 4 GÍN a-na DUMU da-da-nim ù DUMU ú-ṣa-ri-a né-pu-ul iš-tù AN.NA qà-tim ù 0.66666 ma-na KÙ.BABBAR ša a pá-ni-šu-nu nu-šé-bi-lu gám-ru 1 šu-uq-lam a-šu-mì ni-is-ḫa-tim É kà-ri-im ú-kà-lu DUB.SAR šu-uq-la-tim wa-at-ra-tim il₅-pu-ut-kà-ma a-dí-ni a-wa-tum lá gám-ra 6 šu-uq-lá-tum lu ku-nu-ku-ni lu ša a-lim{ki} 36 ku-ta-ni 32 šu-ru-tim qá-du-um ša li-wi-tim 6 ANŠE.ḪI.A ṣa-lá-me a-šur-i-mì-tí ù ḫu-zi-a i-ra-de₈-ú-ni-ku-um 1 ma-na AN.NA i šu-uq-lim 2.75 GÍN KÙ.BABBAR a sà-ḫe-er-tim a-na a-šur-i-mì-tí ù ḫu-zi-a ni-dí-in 10 ku-ta-ni 8 šu-ru-tim a ni-kà-sí-kà ni-dí i-na šu-uq-lá-tim a-ni-a-tim 2 šu-uq-lá-an ša šé-ep a-šur-la-ma-sí